1. ------IND- 2019 0565 RO- MT- ------ 20191125 --- --- PROJET

**Ordni**

rigward ir-rekwiżit għall-operaturi ekonomiċi li jinfurmaw lill-konsumaturi dwar it-trattament tal-wiċċ tal-frott u tal-ħaxix bil-pestiċidi

Wara li kkunsidra d-dispożizzjonijiet ta’:

- l-Artikolu 1, l-Artikolu 8, l-Artikolu 9 u l-Artikolu 18 tal-Ordni tal-Gvern Nru 21/1992 dwar il-protezzjoni tal-konsumatur, ippubblikata mill-ġdid, kif sussegwentement emendata u ssupplimentata;

- id-Deċiżjoni tal-Gvern [Nru 700/201](http://www.legestart.ro/Hotararea-755-2003-organizarea-functionarea-Autoritatii-Nationale-Protectia-Consumatorilor-%28MjA1Mzg-%29.htm)2 rigward l-organizzazzjoni u l-operazzjoni tal-Awtorità Nazzjonali għall-Protezzjoni tal-Konsumatur, kif sussegwentement emendata u ssupplimentata;

 ir-rapport imfassal mid-Direttorat Ġenerali tas-Sorveljanza tas-Suq u l-Ispezzjoni u l-Armonizzazzjoni Ewropea;

il-President tal-Awtorità Nazzjonali għall-Protezzjoni tal-Konsumatur b’dan joħroġ l-Ordni li ġejja:

 Artikolu 1. Din l-Ordni tistabbilixxi l-kundizzjonijiet li l-operaturi ekonomiċi għandhom jissodisfaw sabiex jiżguraw li l-konsumaturi jkunu infurmati b’mod korrett, sħiħ u preċiż dwar it-trattament tal-wiċċ tal-frott u l-ħaxix bil-pestiċidi**.**

 **Artikolu 2.** L-operaturi ekonomiċi għandhom jintalbu jinfurmaw lill-konsumaturi, permezz ta’ tikkettjar viżibbli b’mod ċar, dwar il-fatt li l-frott u l-ħaxix imqiegħda fis-suq ġew ittrattati fil-wiċċ bil-**pestiċidi u jipprovdu informazzjoni ċara rigward il-mod korrett kif għandhom jimmaniġġjaw/jużaw il-prodotti , fejn jissemma fejn meħtieġ li l-konsum tal-qxur tal-prodotti inkwistjoni għandu jiġi evitat.**

**Artikolu 3. (1) L-operaturi għandhom jipprovdu din l-informazzjoni lill-konsumaturi billi** juru l-pjanċa prevista fl-Anness għall-Ordni immedjatament ħdejn il-frott u l-ħaxix, fuq l-ixkaffa fil-postijiet fejn ikunu qed jiġu kkumerċjalizzati.

(2) L-iskrizzjoni fuq il-pjanċa għandha tkun miktuba bil-font Tahoma, daqs 16.

 Artikolu 4. Din l-Ordni għandha tidħol fis-seħħ 30 jum wara d-data tal-pubblikazzjoni tagħha fil-Gazzetta Uffiċjali tar-Rumanija, Parti I.

*Din l-Ordni ġiet adottata bi qbil mal-proċedura tan-notifika prevista fid-Direttiva (UE) 2015/1535 li tistabbilixxi proċedura għall-għoti ta’ informazzjoni fil-qasam tar-regolamenti tekniċi u tar-regoli dwar is-servizzi tas-Soċjetà tal-Informatika.*

**ANNESS**

|  |
| --- |
| Dawn il-prodotti ġew ittrattati fil-wiċċ bil-**pestiċidi** **L-isem tal-pestiċida ...............................**  **Il-konsum tal-qoxra ta’ dawn il-prodotti għandu jiġi evitat****Kundizzjonijiet għall-immaniġġjar/l-użu: ........................................................** |